
A V I Z

asupra propunerii legislative pentru modificarea şi completarea Legii nr.351/2004 privind legea gazelor

În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea şi completarea Legii nr.351/2004 privind legea gazelor, trimisă cu adresa nr. P.l.x 680 din 13 septembrie 2006, înregistrată sub nr.31/1080 din 14 septembrie 2006.

Camera Deputaţilor este Cameră decizională.


Guvernul, prin adresa nr.1371 din 27.04.2006, nu susţine adoptarea propunerii legislative, întrucât aceasta este de natură a induce operatorului costuri suplimentare, nejustificate din punct de vedere economic, conform studiului de fezabilitate întocmit.

Senatul a respins propunerea legislativă în şedinţa din 7 septembrie 2006.

Potrivit prevederilor art.61 din Regulamentul Camerei Deputaţilor, comisia a dezbătut propunerea legislativă menţionată mai sus în şedinţa din 2 octombrie 2006.

Membrii comisiei au examinat propunerea legislativă, expunerea de motive, punctul de vedere al Guvernului şi avizul favorabil al Consiliului Legislativ nr. 495 din 06.04.2006.

În urma dezbaterilor, cu unanimitate de voturi, s-a hotărât avizarea negativă a propunerii legislative, în temeiul observaţiilor formulate în punctul de vedere al Guvernului. 


În raport de obiectul şi conţinutul său, propunerea legislativă face parte din categoria legilor organice.

